
O ascultă articolul 


Roberto Speranza, fostul ministru al sănătății din Italia, este anchetat de Procuratură pentru omucidere, pe baza dovezilor din e-mailurile interne. 
Documentele arată că acesta știa că vaccinurile Covid pot provoca decese și a interzis oficialităților medicale să comunice efectele secundare 
sau decesele survenite în urma utilizării acestui produs. Dacă până în 2019, pre-pandemie, raportările de reacții adverse la medicamente erau de 
90% din total față de 10% pentru vaccinuri, în 2021, după vaccinarea anti-Covid tendinţa a fost exact inversă. 


Procuratura din Roma îl anchetează pe Roberto Speranza, fostul ministru al Sănătăţii, după ce publicarea unor mailuri interne a dezvăluit că autoritățile 
sanitare au fost conştiente încă de la început de pericolele vaccinării împotriva Covid. Acuzaţia este că ministrul responsabil și șeful agenţiei italiene pentru 
medicamente au expus cu bună știință și deliberat populaţia italiană la acest risc. 


Roberto Speranza și șeful AIFA (Agenţia Farmaceutică Italiană), Nicola Magrini, sunt cercetaţi pentru omor și vătămare corporală gravă. Potrivit publicaţiei 
italiene La Verita, aceștia au dat instrucţiuni autorităţilor locale de sănătate să ascundă decesele și efectele secundare grave care au apărut imediat după 
începerea vaccinărilor pentru a nu pune în pericol campania de vaccinare și pentru ca să liniștească cetăţenii cu privire la siguranţa lor. 


"Roberto Speranza este investigat pentru minciuni pe care le-ar fi spus despre vaccinuri. Printre acuzaţiile aduse fostului ministru al Sănătăţii din Italia se 
numără falsitatea ideologică și crima”, notează publicaţia La Verita. În Italia, vaccinarea a fost obligatorie pentru anumite grupuri profesionale și 89,41% din 
populaţie a fost vaccinată anti-Covid. Răspunderea pentru efectele adverse au preluat-o, însă, statele UE, potrivit contractelor semnate de Comisia 
Europeană. 


Partajare a riscurilor 


Potrivit unui Raport special al Curţii de Conturi Europene privind achiziția de vaccinuri Covid, Comisia și statele membre au considerat că introducerea 
timpurie a vaccinului este în interesul sănătăţii publice, astfel că au redus riscurile producătorilor legate de răspunderea pentru efectele adverse. 


"Acest lucru a fost integrat în strategia privind vaccinurile sub forma unui principiu de partajare a riscurilor. Deși respectă principiul general al răspunderii în 
temeiul Directivei privind răspunderea pentru produsele cu defect, dispoziţiile din contractele încheiate cu producătorii de vaccinuri împotriva Covid-19 diferă 
de practica anterioară pandemiei, întrucât statele membre au preluat o parte a riscului financiar asumat în mod normal de producătorii de vaccinuri”, se arată 
în raportul Curţii de Conturi Europene. Directiva UE privind răspunderea pentru produsele cu defect prevede că producătorii sunt răspunzători doar pentru 
prejudiciile cauzate de un defect al produsului lor, chiar și în cazul în care nu a existat o neglijență sau o culpă a acestora. 


Despăgubirile, secretizate 


Un cetățean UE care a suferit din cauza unor efecte adverse ale unuia dintre vaccinurile împotriva Covid-19 achiziționate în temeiul contractelor poate 
solicita despăgubiri de la producătorul vaccinului. În cazul în care cererea este admisă, statul membru care a administrat vaccinul va fi responsabil de 
despăgubirea părţii vătămate și de plata cheltuielilor de judecată ale producătorului vaccinului (compensație). Potrivit raportului Curţii de Conturi Europene, 
pe lângă cererile formulate în temeiul Directivei privind răspunderea pentru produsele cu defect, 11 state membre au instituit sisteme naţionale de 
despăgubire „fără culpă” pentru a despăgubi persoanele vătămate pentru prejudiciile suferite ca urmare a efectelor secundare cauzate de administrarea 
unui vaccin. Aceste sisteme nu impun persoanei vătămate să dovedească o legătură de cauzalitate între efectul secundar și vaccin, însă este obligată să 


renunțe la dreptul de a introduce o acțiune împotriva companiei farmaceutice. 


Parteneriat Naţional (http://mwww.national.ro/coronavirus/cutremur-in-italia-fostul-ministru-al-sanatatii-anchetat-pentru-ascunderea-pericolelor- 
vaccinului-covid-808051.html?fbclid=IwAR1w5kiesCDGOSUsziQ4BFuxKru2Gy7grbThgTE4EOhAQWg2hVRaJ4_HAHY) 

